Veifangas
Veifangas (kin. 潍坊, pinyin: Wéifāng) – miestas rytų Kinijoje, Šandonge, netoli Laidžou įlankos kranto. Prefektūros lygio miestas (visoje prefektūroje – 9,086 mln. gyv.). Geležinkelio stotis prie Čingdao–Dzinano geležinkelio linijos. Metalurgijos, chemijos, tekstilės, maisto, mašinų gamybos pramonė. Tradicinė kaulo dirbinių gamyba. Balandžio mėnesį vyksta kasmetinis Veifango aitvarų skraidinimo festivalis, veikia aitvarų muziejus. Apylinkėse (Čanglė apskrityje) yra vienas svarbiausių safyrų telkinių pasaulyje. Prefektūroje esantis Gaomi miestas garsėja popieriaus apdirbimo tradicija.